Ida Neverdahl

Ida Eva Neverdahl (født 28. september 1993) er en norsk tegneserieskaper og illustratør.

Hun har laget tegneseseriestriper for avisene Dagbladet og VG, og tegneseriebladene Pondus og NemiJonassen, Trine Høklie (7. juli 2011): «- Er Ida (17) framtidas Lise Myhre?», intervju i Dagbladet]. Spesielt er hun kjent for stripeserien Gele. Hun har også laget mye serier for nettet, og nettserien Like an Artist har fått mye internasjonal oppmerksomhet blant annet etter at den anerkjente tegneserieteoretikeren Scott McCloud brukte serien hennes i sine foredrag.Omtale i Rogalands avis 

Hennes første tegneserieutgivelse var Moskva som hun lagde sammen med Øystein Runde i 2013 etter at de var inviterte gjester på Russlands største tegneseriefestival. Boka er en reiseskildring som retter et satirisk blikk på dagens Russland blant annet ved å framstille president Putin som homofil.Omtale av Moskva i Dagsavisen Moskva er også utgitt på polskTimof; utgiver av Moskva i Polen og engelsk.Centrala; utgiver av Moskva i England I 2017 kom oppfølgeren Los Angeles som også var en reiseskildring laget sammen med Øystein Runde.

2016 kom Neverdahl med en egen bok av stripeserien Gele.Lærebok i sprellets filosofi (2.06.16). Serienett.  Besøkt 18. juni 2016 I 2017 kom I'm a girl, it's fantastic som vant Kulturdepartementets tegneseriepris.

Ida Neverdahl har også vært aktiv friidrettsløper og ble blant annet nummer sju på 800m i NM i friidrett 2010Resultatliste NM i friidrett 2010 og har også tatt medaljer i junior-NMIntervju med Rogalands Avis om friidrett i 2008 .

 Utgivelser 
 2013 Moskva (med Øystein Runde) - Jippi forlag
 2016 Gele (Forord av Øystein Runde) - Minuskel forlag/Kickasscomics
 2017 I’m a girl, it’s fantastic (Forord av Ola Olsen Lysgaard) - Jippi forlag
 2017 Los Angeles (med Øystein Runde) - Jippi forlag
 2018 Jojo - Samlaget

 Priser og utmerkelser 
 2018 Kulturdepartementets tegneseriepris for I’m a girl, it’s fantastic

 Referanser 

 Eksterne lenker 

 Hjemmeside
 Jippi forlag om Ida Neverdahl

Kategori:Norske tegneserieskapere
Kategori:Norske illustratører
Kategori:Fødsler i 1993
Kategori:Vinnere av kulturdepartementets barnebokpriser